**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на комплексно разрешително на ЕТ „НАСТА – Нанко Нанков“, с. Орешак, общ. Троян, обл. Ловеч за експлоатация на **„Инсталация за интензивно отглеждане на птици - бройлери“**, с. Дебнево, общ. Троян, обл. Ловеч, изпълняваща дейност, съгласно т. 6.6, бук. „а“ от Приложение № 4 към ЗООС – „Инсталации за интензивно отглеждане на птици: с над 40 000 места“.

Компетентен орган за вземане на решение по заявлението е изпълнителният директор на ИАОС.

Документацията, съдържаща се в заявлението, е на разположение на заинтересованите лица и организации всеки работен ден в периода от **22.01.2021 г. до 22.02.2021 г.** в:

Публичния информационен център в Изпълнителната агенция по околна среда (ИАОС), гр. София, бул. “Цар Борис ІІІ” № 136, 13 етаж от 09:00 ч. до 12:00 ч. и от 12:30 ч. до 17:30 ч.;

За подаване на забележки, разяснения и възражения, в горепосочения срок:

Величка Влахова – директор дирекция „Разрешителни режими“ в ИАОС, тел: 02/940-64-26.

В периодаот **22.01.2021 г. до 22.02.2021 г.** документацията, съдържаща се в заявлението, ще бъде достъпна на интернет страницата на ИАОС.